FFK imponerer ikke, men de gjør jobben foreløpig. Jeg klager ikke. Kjelsrud Johansen er gull, og endelig er Nicolay Solberg på lista over de som skårer.
Tar vi Kjelsås og Kvik nå begynner det å ligne på noe.
Ale-Jet: Men gule kort og skade spillerne våre er bare irriterende.
Buhuuuu. Gå hjem og grin a!
Ja, dere har full pott, men når dere blir rundspilt til tider på hjemmebane mot oss kommer dere til å slite utover. Gleder meg til returoppgjøret i sluttspillet :)
(Innlegget ble redigert 01.08.20 18:17)
Ikke snakk sånn om laget jeg spilte for gjennom hele oppveksten!
brutus62: Ja, dere har full pott, men når dere blir rundspilt til tider på hjemmebane mot oss kommer dere til å slite utover.
Hvorfor skal vi slite mer i returkampen, som ikke kommer hvis Skeid ikke klarer å holde seg i topp 7 ?
malacay3: hvis Skeid ikke klarer å holde seg i topp 7
Med det laget og det spillet vi har vist i de første fire kampene så tror jeg ikke det blir et problem. Velkommen til Nordre Åsen, hvor vi ikke vil tillate å bli ranet på nytt ;)
Vi kommer til å ligge på nedrykk etter neste runde. Patetisk forestilling fra oss idag. Eidsvolls gode keeper hadde ingen problemer med å redde de få sjansene han fikk mot seg. Var kun en ordentlig stor en.
brutus62: Velkommen til Nordre Åsen, hvor vi ikke vil tillate å bli ranet på nytt ;)
HVIS vi møter Fredrikstad igjen i playoff, så er det langt i fra sikkert at den kampen spilles i Oslo. Kan hende det blir Fredrikstad igjen.
brutus62: Ja, dere har full pott, men når dere blir rundspilt til tider på hjemmebane mot oss kommer dere til å slite utover. Gleder meg til returoppgjøret i sluttspillet :)
Dere har tydeligvis rundspilt både Kvik og FFK, men sitter igjen med null poeng etter de to kampene. Hvorfor ?
Enkelt: fordi vi i begge kamper rett og slett ikke har fått ballen i mål. I begge kamper har vi skapt nok sjanser til å avgjøre selv (spesielt i dag!) men en blanding av marginer i mot, ferdigheter og ren og skjær uflaks sørget for at det ikke ble mål.
Så Kvik og FFK har bedre ferdigheter ?
Vel, begge lag trenger betydelig færre sjanser enn oss på å få ballen i kassa så... you do the math.
Synes virkelig synd på de som møtte opp på melløs i dag, for Moss-spillerne ga definitivt ikke alt de kunne, siste 30min(etter 0-2).
Moss avis har forresten enda ikke oppdaget at den "offsideplasserte altaspilleren" Fikk ballen fra en moss-spiller i situasjonen som ettervert ender i 1-0.
0-0 i Tromsdalen mellom TUIL og Hødd. Resultatet var vel greit nok i en svak kamp. Mye kjemping, lite finspill. Hødd med et spillemessig overtak det meste av kampen, uten å skape alt for mye. TUIL bekrefter i dag at noe direkte opprykk er totalt urealistisk.
På tross av fire seiere er troen på FFK-opprykk betydelig redusert her i gården. Spesielt etter kampen i går hvor Skeid var soleklart det beste laget. Flaks og uflaks har en tendens til å jevne seg ut over en hel sesong. Oppdatert ranking/tips: 1. Kvik, 2. Skeid, 3. Alta, 4. FFK, 5. Brattvåg, 6. Hødd, 7. Kjelsås, 8. Eidsvold.
Brattvåg slår Senja 3-1 i noe som må sies å ha vært en jevn kamp. Brattvåg punkterer kampen når Senja må sette alle i angrep og er nå oppe på 5 plass.
Her må jeg nok si at ingen av disse lagene imponerte nevneverdig verken i angrep eller forsvar. Det skal sies at jeg tippa Brattvåg i topp7 før sesongen, men lite som skulle tilsi det etter dagens kamp sjøl om de vant. Det vitner vel om et meget jevnt nivå.
Senja taper kampen men kunne fort stjelt med seg et poeng både før og etter at Brattvåg skårer. Men ikke god nok til å avslutte og forsvare egen boks og da blir en straffa. Sånn sett greit at Brattvåg vant uten at noen av lagene imponerer.
Kvik Halden valser over Vif2 som venta og inntar vel tabelltopp på målforskjell.
Kvik har i allefall en spiller som har imponert meg som Florø supporter og det er Peder Nomell. Her har Kvik en meget talentfull spiller.
Men hva er greia med Vif2 egentlig? Er det 2laget som er uhyre svakt eller bare laguttakene? For Kvik er strengt talt ikke så sterke. Det virker ut som at med en gang de får en i trynet rakner VIF.
Nivået er jo helt kokos egentlig. Det er stort sett jevnt mellom alle lagene med unntak av Fløya og VIF2. Det er umulig å utrope en soleklar favoritt til opprykket, sjøl om både Kvik og FFK innfrir er ingenting skrevet i stein enda.
Det blir et rotterace helt inn tror jeg.
(Innlegget ble redigert 03.08.20 20:53)
Lilleborg: Håpløst
Man blir altså tvunget til å spille på ei bane som er bortimot ubrukelig fordi at firmaet som har kontrakten dreit seg ut?
Uff det er så håpløst som det går an å bli. Føler med deg og håper Skeid får brukt Vallhall eller Intility. Det er jo helt på trynet å bruke ei bane som er uforsvarlig bare fordi at firmaet med kontrakten tabber seg ut. Her skal jo ikke Skeid få lide.
Her må de klage.
Særlig FFK, men også Kvik må vel sies å ha hatt marginene på sin side. Begge disse kommer til å avgi poeng, så enig med deg. Skeid var veldig sterke mot FFK. Dette blir jevnt helt inn, men Senja, Moss, Fløya og VIF2 havner på nedre del av tabellen er jeg rimelig sikker på.
2. lagene er nok svekket denne sesongen da det er større rulering på 1. lagene på grunn av kampbelastningen denne sesongen.
sTIMEN87: Man blir altså tvunget til å spille på ei bane som er bortimot ubrukelig fordi at firmaet som har kontrakten dreit seg ut?
Ubrukelig er den absolutt ikke. Men det er utfordringer der ja.
Dette betyr at hjemmekampen vår mot Florø spilles på nøytral bane i Vallhall.
Her er statistikken du ikke visste at du trengte etter 4 serierunder i 2.divisjon avdeling 1!
261 spillere har fått spilletid.
38 utespillere har spilt 90 minutter i samtlige kamper.
37 spillere med spilletid har utenlandsk pass.
42 spillere med spilletid er 19 år eller yngre.
31 spillere med spilletid er 30 år eller eldre.
TOPP 10 – U21 SPILLERE MED MEST SPILLETID
1. Fredrik Holmé (19), Vålerenga 2 – 360 minutter
2. Sturla Ottesten (19), Kjelsås – 360 minutter
3.Trygve Kristoffersen (19), Tromsdalen – 360 minutter
4.Casper Øyvann (21), Tromsdalen – 360 minutter
5.Christer Johansen (21), Fløya – 360 minutter
6.Jens Berland Husebø (21), Hødd – 360 minutter
7.Ulrik Mathisen (21), Kjelsås – 360 minutter
8.Jonathan Braut Brunes (20), Florø – 350 minutter
9.Thomas Stabell (18), Fløya – 348 minutter
10.Runar Johansen (20, Fløya – 348 minutter
TOPP 10 – OVER 30 ÅR MED MEST SPILLETID
1.Emil Dahle (30), Brattvåg – 360 minutter
2.Øyvind Veseth Olsen (30), Alta – 360 minutter
3.Christian Reginiussen (31), Alta – 360 minutter
4.Dardan Mehmeti (31), Kvik Halden – 360 minutter
5.Magnus Nikolaisen (31), Alta – 360 minutter
6.Peter Rusina (32), Eidsvold Turn – 360 minutter
7.Hans Norbye (33), Alta – 360 minutter
8.Tobias Vibe (30), Tromsdalen – 357 minutter
9.Netan Sensara (31), Hødd – 347 minutter
10.Daniel Braaten (38), Skeid – 324 minutter
TOPP 10 – UTLENDINGER MED MEST SPILLETID
1.Lorent Callaku, Florø (Danmark) – 360 minutter
2.Mark Fabricius Jensen, Florø (Danmark) – 360 minutter
3.Sami Kamel, Brattvåg (Danmark) – 360 minutter
4.Akim Saeed Sairinen, Florø (Finland) – 360 minutter
5.Aleksandar Stankovic, Brattvåg (Serbia) – 360 minutter
6.Juan Manuel Cordero, Brattvåg (Spania) – 360 minutter
7.Peter Rusina, Eidsvold Turn (Slovakia) – 360 minutter
8.Kevin Krans, Kvik Halden (Frankrike) – 350 minutter
9.Netan Sensara, Hødd (England) – 347 minutter
10.Thomas Wahlen, Fløya (USA) – 343 minutter
Vålerenga 2 er det eneste laget som ikke har scoret mål i første omgang.
Hødd er det eneste laget som ikke har sluppet inn mål i første omgang.
Kvik Halden er det eneste laget som ikke har sluppet inn mål i andre omgang.
Kvik Halden har scoret 70 prosent av målene sine i andre omgang.
Florø har scoret 70 prosent av målene sine i første omgang.
Vi er få dager unna runde 5 i vår fantastiske avdeling… så da kan vi likegodt ta en titt på de kommende kampene!
Runden starter med to kamper som begge starter 14:00, og først ut denne gangen er kampen mellom Fløya og Kvik Halden. Skjønt, kamp tror jeg dessverre ikke det blir. For dette skal være kattens lek med musen.
Fløyas trøbbel i kulissene er viden kjent, og prestasjonene på banen er labre. Her møter de att på til et lag som har klare ambisjoner om å kjempe i toppen, og som står med full pott etter fire kamper.
Ender ikke dette med borteseier… så flyr griser høyt og det snør oppover.
Den andre kampen med start 14:00 er mitt elskede Skeid som tar i mot Eidsvold Turn til duell på det som kanskje blir årets siste kamp på Nordre Åsen. Den nye kunstgressbanen må fikses, og arbeidet begynner på mandag med et foreløpig estimat på 5 ukers arbeid. Så får vi se om det blir flere forsinkelser…
Skeid står med 2-0-2 etter 4 matcher, men det var egentlig utrolig at man ikke fikk med seg noe fra Fredrikstad sist. Daniel Braaten står over denne med suspensjon.
Eidsvold Turn overrasker etter opprykket, og har 3-0-1. Meget sterk borteseier mot Kjelsås sist, og har en farlig angrepsspiller i Herman Henriksen med fem gåller hittil.
Vi er favoritter på eget kunstgress, og jeg har trua på at vi kan ta tre poeng her.
Klokken 15:00 er det duket for et interessant oppgjør mellom Florø og Alta. Hjemmelaget med svake 1-0-3 hittil og har kun slått Fløya på bortebane. Tapt begge hjemmekampene mot Fredrikstad og Tromsdalen hittil. Ambisjonene er øvre halvdel, og da kan man si at de har skuffet.
Oldboys-laget Alta kjemper om opprykk i år, og har 3-1-0 på de fire første matchene. Brukt få spillere hittil og er tro mot flere av sine rutinerte, eldre spillere.
Dette er en interessant kamp. Jeg tror Alta er det beste laget og tar med seg 3 poeng nordover.
To kamper spilles 16:00, og Fredrikstad tar imot bydelslaget Kjelsås på hjemmebane. Fredrikstad med full pott, men man kan vel være ærlige og si at de var heldige som vant sist mot mitt Skeid. Er uansett den klare favoritten til opprykk og er favoritt i så å si alle kamper i år. Spesielt denne.
Kjelsås skuffer noe, med kun 1-1-2 på de 4 første. Er dog ubeseiret på bortebane, etter seier mot Senja og uavgjort mot Brattvåg.
Fredrikstad klar favoritt, og denne tar de.
Lørdagens siste match er mellom Senja og Hødd, også denne med kampstart 16:00. Nyopprykkede Senja har levert som forventet, og 1-0-3 var vel sånn cirka der man så for seg de. Overraskende seier mot Tromsdalen borte dog. Begge hjemmekamper er tapt.
Hødd med 1-2-1 på de fire første. Vanskelige å slå, til tross for at trener nærmest må bruke tolk for å få kontroll på alle utlendingene.
Interessant kamp. Hødd skal være det beste laget. Borteseier med et snev av U?
På søndag får vi de to siste kampene i denne runden, og Brattvåg mot Moss starter såpass tidlig som 1300. Hjemmelaget med 2-1-1 og er ubeseiret på de tre siste. Har et godt mannskap og kan absolutt være med å kjempe på øvre halvdel.
Moss med 1-0-3 og tapte noe forventet hjemme mot Alta sist. Mye tyder på at Moss kjemper for å unngå nedrykk i år, og jeg tror ikke de får med seg noe herifra. Hjemmeseier.
Rundens siste kamp spilles på Intility på søndag med kampstart 16:30, når Vålerenga 2 får besøk av Tromsdalen.
Vålerenga 2 har brukt 25 forskjellige spillere, men mesteparten er under 19 år, de flest faktisk yngre enn det også. Har fått et tøft møte med 2.divisjon etter opprykket sist, og har kun slått Fløya.
Bortelaget med 4 poeng, og er vanskelige å forstå seg på. Jeg tror dog de kan få med seg noe her, med mindre Vålerenga bruker flere A-lagsspillere enn man forventer. Jeg tipper B med et snev av U.
Herlig Lilleborg.
Lilleborg: Florø
Får Florø gjort noe med de strukturelle tingene i forsvaret mot Alta blir det seier.
For angrepet Florø har er fullt på høyde med både FFK og Kvik sine angrep, noe og tallene viser.
Det er forsvaret og kommunikasjonen som det fortsatt mangler en del på. Det å være tydelig nok på de enkle tingene, og det er nok det Nybø og spillerene gikk over på video av Fløya kampen.
Får Florø løst det problemet er de å regne i toppen i år(topp 5). For da har de løst det som har vært hvor skoen trykker i laget. Ellers har det vært bra egentlig.
Har de løst det problemet mot Alta står Florø igjen med 3 poeng.
Ikke forvent at angrepet Alta har i år er bedre enn i fjor, for det tviler jeg på. I fjor hadde Alta Guoyn Phillips og Kyle Spence som førte Alta. I år har ikke de samme brodden som i fjor.
I år er bare Nikolaisen igjen sjøl om Reginiussen gjør det bra.
Det er uansett ikke et angrep det lukter svidd av akkurat.
Får Florø hindra spesielt disse 2 i fra å skape noe bør Florø vinne.
Noe jeg tror de gjør.
(Innlegget ble redigert 06.08.20 17:56)
Lilleborg: Vallhall
Kan like en kamp på "nøytral" bane mot det sterkeste spillemessige laget jeg har sett i en enkelkamp i år, sjøl om FFK hadde marginene med seg mot Florø og ser jeg basert på kampen mot FFK Skeid som en outsider til opprykk.
Men har fortsatt ikke gitt opp Florø helt enda. Får man en liten flyt nå før kampen mot Skeid tror jeg fort at sesongen blir bra for Florø sin del.
Får håpe at det ikke drøyer ut i det uendelige sånn at dere får spille på eget gress om ikke altfor lenge.
For det er egentlig noe i det å spille på eget gress som man er vant med.
Men vil tro at Vallhall nok fungerer ok til Nordre Åsen er klar igjen.
Får ha masse lykke til mot Eidsvoll Turn og at dere slår tilbake, mot et lag som nok har overprestert en smule vil jeg anta. Tror dere tar 3 poeng rimelig greit.
(Innlegget ble redigert 06.08.20 18:52)
Virker som de fleste er klare til dyst for FFK etter endel skadetrøbbel underveis mot Skeid. Skal slå Kjelsås hjemme med fulltallig lag. 2-0.